Marcelo hylles som Real Madrids beste spiller: – Hvor god er du?
Et kommersielt samarbeid med Norsk Tipping Den hårfagre brasilianeren dukket opp tre minutter før full tid og sikret en uhyre viktig 2-1-seier over Valencia. Etter kampen stod lagkameratene igjen og nærmest klødde seg i hodet. «Hvor god er du, Marcelo?», uttrykte flere Real Madrid-spillere, forteller høyreback Dani Carvajal ifølge El País. Besøk vår oddstipsside Tipster her!Seieren over Valencia gjorde Marcelo til den utenlandske spilleren i Real Madrids historie med flest La Liga-seirer: 212. Han passert Roberto Carlos, som mange anser som klubbens beste venstreback gjennom tidene. Men det kan fort endre seg. – Han er mer talentfull enn meg, sier Carlos ifølge The Guardian. Marcelo har denne sesongen levert tre scoringer og 12 målgivende pasninger. Spesielt de siste ukene, i de aller viktigste kampene, har han vært sentral: Han leverte assists mot både Bayern München og Barcelona, og avgjorde lørdagens hjemmekamp mot Valencia. «Marcelos viktighet i Real Madrid-maskineriet kan ikke undervurderes», skriver The Guardian-spaltist Sid Lowe. Han fremhever hvordan Marcelo, som har vært i klubben i ti år, har utviklet seg fra en defensivt utrygg moroback til å bli en nærmest komplett fotballspiller. – Han har vært god som venstreback. Og venstre midtbane. Og venstre ving. Og når han skjærer inn fra venstre. En back? Nei, en fotballspiller. Og midt i alt dette talentet, så er det virkelig grunn til å erklære ham til Real Madrids beste spiller denne sesongen, skriver Lowe. ESPN trekker lignende konklusjoner etter Valencia-kampen: «Marcelo viste nok en gang at han kanskje er Real Madrids aller viktigste spiller».Brasilianerens kaos-skapende raid langs venstresiden kommer til å bli et av Real Madrids viktigste våpen i den første semifinalen mot Atlético Madrid tirsdag kveld. Det blir en tett og jevn kamp, som alltid når byrivalene møtes, så Marcelos bidrag fra dypet kan fort utgjøre forskjellen. Spesielt ettersom Atlético mangler sine tre foretrukne høyreback-valg i Juanfran, Vrsjalko og Giménez, hvilket fører til at en midtstopper må plasseres ut på backen. Det kan bety at Marcelo får mindre defensiv jobb langs kanten sin – og dermed mer energi til å angripe. Vi tror Real Madrid så vidt trekker det lengste strået på Santiago Bernabéu, der de trenger å skaffe seg et solid utgangspunkt. Vårt tips er derfor følgende: Real Madrid-seier over Atlético Madrid til 1,72 i odds. Kampen vises på Viasat 4. Spillestopp er klokken 20.40. KOMMERSIELT SAMARBEID VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som er utelukkende basert på redaksjonelle vurderinger.
Denne helgen ble Real Madrid nok en gang reddet av sin forbløffende venstreback Marcelo (28).